gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9622, del 21-06-2023 (2023/6543)

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació i regularització d'una activitat existent d'aeroclub (expedient: 2692809), al polígon 1, parcel·les 76, 79, 91, 93 i disseminat 24, del terme municipal de Benicolet.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9622

Data del DOGV
:   21-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6543


Data del document
:   08-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació i regularització d'una activitat existent d'aeroclub (expedient: 2692809), al polígon 1, parcel·les 76, 79, 91, 93 i disseminat 24, del terme municipal de Benicolet. [2023/6543]  
  
Admesa a tràmit la sol·licitud de declaració d'interés comunitari promoguda per José Santamaría Prats, relativa a l'ampliació i regularització d'una activitat existent d'aeroclub (expedient 2692809), en sòl no urbanitzable, al polígon 1 parcel·les 76, 79, 91, 93 i disseminat 24, del terme municipal de Benicolet, i de conformitat amb el que disposa l'article 223.4.a del text refós de la Llei d'ordenació del territori, urbanisme i paisatge aprovat per Decret legislatiu 1/2021, de 18 de juny, del Consell, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana. Dins d'aquest termini, les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DIC», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 119512683 i 638534860).  
  
  
València, 8 de juny de 2023.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9530, del 09-02-2023 (2023/1233)

Anunci de la informació pública del tràmit d'audiència de l'expedient administratiu per a determinar el nombre d'oficines de farmàcia necessàries per a oferir una adequada atenció farmacèutica a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9530

Data del DOGV
:   09-02-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/1233


Organisme emissor
:   Conselleria de Sanitat Universal i Salut Pública

Tipus de document
:   Anunci

Anunci de la informació pública del tràmit d'audiència de l'expedient administratiu per a determinar el nombre d'oficines de farmàcia necessàries per a oferir una adequada atenció farmacèutica a la Comunitat Valenciana. [2023/1233]  
Mitjançant la Resolució de 8 de març de 2022, de la Direcció General Farmàcia i Productes Sanitaris, es va iniciar d'ofici l'expedient administratiu a fi de determinar el nombre d'oficines de farmàcia necessàries per a oferir una adequada atenció farmacèutica a la població, en compliment del que disposa l'article 4 del Decret 149/2001, de 5 d'octubreDecret 149/2001, de 5 d'octubreDecret 149/2001, de 5 d'octubre, del Govern Valencià, pel qual s'estableix el procediment per a l'autorització de noves oficines de farmàcia.  
Instruït el procediment i immediatament abans de la seua resolució, s'inicia un tràmit d'audiència per un període de deu dies, comptador a partir de l'endemà de la publicació de la present notificació, en la Direcció General de Farmàcia i Productes Sanitaris, Secció d'Ordenació Farmacèutica i Control del Medicament, sítia en el carrer de Misser Mascó, número 31, 46424 València, de dilluns a divendres, en horari de 09.00 a 14.30 hores, prèvia cita en bixngl.dnmhihkpdd@egr.ch, a fi que, segons el que preveu l'article 5 de l'esmentat Decret 149/2001, de 5 d'octubre, les persones interessades puguen tindre coneixement de les actuacions i formular per escrit les al·legacions que consideren pertinents.  
  
València, 3 de febrer de 2023.- El director general de Farmàcia i Productes Sanitaris: José Manuel Ventura Cerdá.
Diari Oficial de la Generalitat Valenciana


Sumari del DOGV 9732, del 24-11-2023 (2023/11743)

DECRET 201/2023, de 21 de novembre, del Consell, de cessament i nomenament de la persona titular de la Direcció Gerència de l'Agència Valenciana de Protecció del Territori (AVPT).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/11894


Data del document
:   21-11-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Decret

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

DECRET 201/2023, de 21 de novembre, del Consell, de cessament i nomenament de la persona titular de la Direcció Gerència de l'Agència Valenciana de Protecció del Territori (AVPT). [2023/11097]  
La disposició addicional setena de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat estableix que el personal directiu del sector públic de la Generalitat tindrà la consideració de càrrec públic i serà nomenat per decret del Consell, a proposta de la persona titular de la conselleria d'adscripció de l'ens.  
D'acord amb l'article 16.2 del Decret 52/2021, de 9 d'abril, del Consell, pel qual s'aproven els Estatuts de l'Agència Valenciana de Protecció del Territori, la persona titular de la Direcció Gerència serà nomenada i cessada per decret del Consell, a proposta de la persona titular de la conselleria competent en matèria d'urbanisme.  
El Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions, assigna en l'article 10 a la Conselleria Medi Ambient, Aigua, Infraestructures i Territori les competències en matèria d'urbanisme.  
En conseqüència, a proposta de la consellera de Medi Ambient, Aigua, Infraestructures i Territori, el Consell, prèvia deliberació, en la reunió del dia 21 de novembre de 2023,  
  
  
DECRETE  
  
Primer  
El cessament, com a director gerent de l'Agència Valenciana de Protecció del Territori, de Manuel Civera Salvador.  
  
Segon  
El nomenament, com a director gerent de l'Agència Valenciana de Protecció del Territori, de Santiago Gambín Candel.  
  
Tercer  
Aquest decret produirà efectes des del dia de la publicació en el Diari Oficial de la Generalitat Valenciana.  
  
València, 21 de novembre de 2023  
  
El president de la Generalitat,  
CARLOS MAZÓN GUIXOT  
  
La consellera de Medi Ambient, Aigua, Infraestructures i Territori,  
SALOMÉ PRADAS TEN
Diari Oficial de la Generalitat Valenciana


Sumari del DOGV 9682, del 13-09-2023 (2023/9299)

Extracte de la Resolució de 6 de setembre de 2023, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoquen els tercers premis d'investigació per a treballs de final de grau en matèria de transparència, bon govern i participació ciutadana, en els graus impartits en la Facultat de Ciències Jurídiques i Econòmiques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9682

Data del DOGV
:   13-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9299


Data del document
:   08-09-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * distinció honorífica

Extracte de la Resolució de 6 de setembre de 2023, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoquen els tercers premis d'investigació per a treballs de final de grau en matèria de transparència, bon govern i participació ciutadana, en els graus impartits en la Facultat de Ciències Jurídiques i Econòmiques. [2023/9299]  
  
BDNS (identif.): 715925.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/715925)  
  
Primer. Persones beneficiàries  
Pot ser beneficiari o beneficiària d'aquests premis qualsevol alumna o alumne que haja obtingut un títol de grau de la Facultat de Ciències Jurídiques i Econòmiques en el curs 2022/2023 i amb una qualificació mínima de 7 (sobre 10) en el Treball de Final de Grau.  
  
Segon. Finalitat  
Són objecte d'aquests premis els treballs de final de grau (TFG) que se centren en matèria de transparència, bon govern i participació ciutadana.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 800 €.  
  
  
Cinqué. Termini de presentació de sol·licituds  
El termini de presentació de les sol·licituds és de deu dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
  
Castelló de la Plana, 8 de setembre de 2023. El vicerector d'Innovació, Transferència i Divulgació Científica (p. d. R 24.05.2022; DOGV 9349, 27.05.2022): David Cabedo Semper.
Diari Oficial de la Generalitat Valenciana


Sumari del DOGV 9647, del 25-07-2023 (2023/7852)

Anunci de l'acord de dissolució de la cooperativa i nomenament de liquidadors.
------------------------------------------------------------------------------

### Dades del document

Número de DOGV
:   9647

Data del DOGV
:   25-07-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/7852


Organisme emissor


Tipus de document
:   Anunci

Anunci de l'acord de dissolució de la cooperativa i nomenament de liquidadors. [2023/7852]  
L'assemblea general extraordinària de l'entitat Residencial El Maigmo, Cooperativa Valenciana, celebrada el dia 20 de juny de 2023, amb l'assistència de tots els socis que formen la Cooperativa, va adoptar, d'acord amb el que estableixen els articles 36.6 i 81 del Decret legislatiu 2/2015, de 15 de maig, del Consell de la Generalitat Valenciana, pel qual s'aprova el text refós de la Llei de cooperatives de la Comunitat Valenciana, l'acord de dissolució i nomenament dels liquidadors de la societat.  
  
Sant Joan d'Alacant, 20 de juny de 2023.- El personal liquidador: Veronica Villas Guijarro, Alberto Alemany Navarrro, i Borja Ruano Lebrón.
Diari Oficial de la Generalitat Valenciana


Sumari del DOGV 9583, del 26-04-2023 (2023/4256)

Anunci d'acord de fusió per absorció de Coop. Agr. V. San Jaime Apóstol de Benimarfull i C.V.Agr. Nuestra Señora del Pilar, que es dissolen sense entrar en liquidació, per la cooperativa Intercomarcal de la Muntanya d'Alacant, Coop.V. com a entitat absorbent.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9583

Data del DOGV
:   26-04-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4256


Organisme emissor


Tipus de document
:   Anunci

Anunci d'acord de fusió per absorció de Coop. Agr. V. San Jaime Apóstol de Benimarfull i C.V.Agr. Nuestra Señora del Pilar, que es dissolen sense entrar en liquidació, per la cooperativa Intercomarcal de la Muntanya d'Alacant, Coop.V. com a entitat absorbent. [2023/4256]  
Per les assemblees generals de les cooperatives Agrícola de Planes, Coop. V., Coop. Agr. V. San Jaime Apóstol de Benimarfull i C. V. AGR. Nuestra Señora del Pilar (la Vall d'Alcalà), vàlidament celebrades, la primera, el 14 d'abril de 2023 i la segona i la tercera, el 15 d'abril de 2023, es va adoptar l'acord de fusió per absorció de Coop. Agr. V. San Jaime Apóstol de Benimarfull i C. V. Agr. Nuestra Señora del Pilar, que es dissolen sense entrar en liquidació, per la cooperativa Intercomarcal de la Muntanya d'Alacant, Coop. V. com a entitat absorbent.  
Així mateix, es comunica el canvi de denominació de la cooperativa Agrícola de Planes, Coop. V. per la d'Intercomarcal de la Muntanya d'Alacant, Coop. V.  
Cosa que es fa pública en compliment del preceptuat pels articles 73.3 i 75 del Decret legislatiu 2/2015, de 15 de maig, pel qual s'aprova el text refós de la Llei de cooperatives de la Comunitat Valenciana.  
  
  
Planes, Benimarfull i la Vall d'Alcalà, 17 d'abril de 2023  
  
Intercomarcal de la Muntanya d'Alacant, Coop. V.  
El president: Salvador Miralles Nadal  
  
Coop. Agr. V. San Jaime Apóstol de Benimarfull  
El president: Javier Sanchis Cervera  
  
C. V. Agr. Nuestra Señora del Pilar  
El president: Joaquín Mengual Alcaraz
Diari Oficial de la Generalitat Valenciana


Sumari del DOGV 9753, del 27-12-2023 (2023/12593)

Oferta d'ocupació pública específica per a l'any 2023.
------------------------------------------------------

### Dades del document

Número de DOGV
:   9753

Data del DOGV
:   27-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12259


Data del document
:   20-11-2023

Organisme emissor
:   Ajuntament de Segorbe

Tipus de document
:   Anunci

Oferta d'ocupació pública específica per a l'any 2023. [2023/12449]  
L'alcaldessa, M. Carmen Climent García, en data 22 de novembre de 2023, ha dictat la Resolució número 3760494883 que es transcriu:  
  
  
«Vist que, per acord del Ple d'aquest Ajuntament, en sessió celebrada el dia 28 de novembre de 2022, es va aprovar el pressupost municipal per a l'any 2023, juntament amb la plantilla de personal i la relació de llocs de treball d'esta corporació.  
Atés que en l'esmentada plantilla i la corresponent relació de llocs de treball figuren com a vacants que estan dotades pressupostàriament, i la cobertura de les quals es considera necessària en el present exercici per al bon funcionament dels serveis municipals.  
Vista la memòria justificativa realitzada per la tècnica de personal en relació amb el que s'establix en l'article 20.2.4, de la Llei 31/2022, de 23 de desembre, de pressupostos generals de l'estat per a l'any 2023, relacionat amb la taxa específica extraordinària necessària per a donar compliment a l'objectiu previst en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
Atés l'informe d'Intervenció en el qual es verifica el compliment de la legalitat i normativa aplicable.  
Vist el resultat aconseguit en el si de la taula de negociació respecte als criteris a seguir en relació amb l'aprovació de l'oferta d'ocupació pública específica, l'acta de la qual es va alçar en data 14 de novembre de 2023.  
A la vista del que s'ha exposat,  
  
Primer. Aprovar l'oferta d'ocupació pública específica d'este Ajuntament per a l'any 2023, que conté els llocs de treball següents:  
  
  
Personal funcionari  
  
Personal funcionari de carrera:  
  
Grup Subgrup Classificació Nre. vacants Denominació  
A A2 Administració especial 1 Arquitecte tècnic  
B Administració general 2 Tècnic auxiliar  
  
  
  
Personal laboral  
  
Categoria laboral Nre. vacants Denominació  
Peó (10) 5 Operari/ària d'obres i serveis  
Caps adm. (03) 1 Tècnic/a especialista (informàtica)  
Peó (10) 2 Conserge (atp)  
  
  
Segon. Publicar l'oferta d'ocupació pública específica en el tauler d'anuncis de la corporació, així com en la seu electrònica d'aquest ajuntament, en el Butlletí de la Província i en el Diari Oficial de la Generalitat Valenciana.  
  
Tercer. Convocar les places oferides en execució de la present oferta d'ocupació pública dins el termini improrrogable de tres anys a comptar de la data de publicació.»  
  
Segorbe, 20 de novembre de 2023.- L'alcaldessa: Maria Carmen Climent.
Diari Oficial de la Generalitat Valenciana


Sumari del DOGV 9934, del 11-09-2024 (2024/8854)

ANUNCI de l’extracte de contingut de la decisió d’autorització d’una obra subterrània en el terme municipal de Jérica. Expedient: ASOSUB/2023/50/12.
----------------------------------------------------------------------------------------------------------------------------------------------------

### Dades del document

Número de DOGV
:   9934

Data del DOGV
:   11-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8854

CVE
:   EYRW-R-8704-0072

Data del document
:   02-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

De conformitat amb el que es preveu en els articles 42 i 48 de la Llei 21/2013, de 9 de desembre, d'avaluació ambiental, aquest Servei Territorial d'Indústria, Energia i Mines de Castelló acorda la publicació de la decisió d'autoritzar el projecte de sondeig de captació d'aigües subterrànies sol·licitat per Masía El Carmen, SL, en el terme municipal de Jérica, província de Castelló, que compta amb l'Informe d'impacte ambiental favorable de data 19.06.2024 (expedient 033/8313-BLE) segons el qual l'actuació proposada «no tindrà efectes significatius sobre el medi ambient i no requereix una avaluació d'impacte ambiental ordinària».

Aquest servei territorial, en l'àmbit de les competències que té atribuïdes en matèria minera, ha decidit autoritzar l'altra subterrània:

Peticionari: Masía El Carmen, SL.

Emplaçament: partida el Campillo, polígon 16, parcel·la 3, terme municipal de Jérica, província de Castelló.

Característiques del sondeig:

Diàmetre exterior = 200 mm

Diàmetre interior= 200 mm

Profunditat = 120 metres

Situació en coordenades UTM (ETRS 89):

X = 712.318

I = 4.419.742

Z = 432 m s. n. m.

Fus = 30

Podrà consultar-se esta autorització en la seu electrònica:

<http://cindi.gva.es/es/web/energia/minas-castello>

  

Castelló De La Plana, 2 de setembre de 2024

Gerardo Nebot García

Cap del Servici Territorial d'Indústria, Energia i Mines
Diari Oficial de la Generalitat Valenciana


Sumari del DOGV 9942, del 23-09-2024 (2024/9106)

RESOLUCIÓ de 9 de setembre de 2024, per la qual es nomena professor titular d'universitat en l'àrea de coneixement de Ciència de la Computació i Intel·ligència Artificial.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9106

CVE
:   ARAV-O-8041-7637

Data del document
:   09-09-2024

Organisme emissor
:   Universitat d'Alacant

Tipus de document
:   Resolució

D’acord amb la proposta elevada per la comissió nomenada per a jutjar la plaça de professor/a titular d'universitat número DF03103, convocada per la Resolució d’11 de juny de 2024 (BOE de 18 de junio de 2024), de l’àrea de coneixement de Ciència de la Computació i Intel·ligència Artificial, Departament de Ciència de la Computació i Intel·ligència Artificial, i una vegada presentada per la persona interessada la documentació a què fa referència la base novena de la convocatòria, aquest rectorat

RESOL

En ús de les atribucions conferides per l’article 65 de la Llei orgànica 6/2001, de 21 de desembre, d’universitats, i la resta de disposicions que la despleguen, nomenar Angelo Gonçalo Araujo Da Silva Costa professor titular d'universitat de l’àrea de coneixement de Ciència de la Computació i Intel·ligència Artificial, adscrita al Departament de Ciència de la Computació i Intel·ligència Artificial.

Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d’Alacant competent, en el termini de dos mesos comptadors a partir de l’endemà de ser publicada, de conformitat amb el que estableixen l’article 114 de la Llei 39/2015, d’1 d’octubre, del procediment administratiu comú de les administracions públiques; l’article 38.4 de la Llei orgànica 2/2023, de 22 de març, del sistema universitari, i l’article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d’un mes comptador a partir de l’endemà de ser publicada, davant de la rectora, d’acord amb el que disposen els articles 123 i 124 de la Llei 39/2015.

  

Alacant, 9 de setembre de 2024

Amparo Navarro Faure

Rectora